b'\n_START_ARTICLE_\nPatrice Evra\n_START_SECTION_\nTidlig karriere\n_START_PARAGRAPH_\nEvra startet karrieren som ten\xc3\xa5ring i den franske toppklubben Paris St. Germain, men meldte i 1998 overgang til den italienske Serie C1-klubben Marsala Calcio. Etter bare ett \xc3\xa5r steg han i gradene og gikk til Monza i Serie B. Han ble imidlertid ikke lenge her heller, og flyttet tilbake til Frankrike etter \xc3\xa5 kun ha spilt tre kamper for klubben.\n_START_SECTION_\nNice\n_START_PARAGRAPH_\nI 2000 returnerte han til Frankrike og skrev kontrakt med Nice. I sine f\xc3\xb8rste kamper spilte han spiss, men p\xc3\xa5 grunn av skadeproblemer i klubben ble han i en kamp mot Stade Lavallois flyttet ned p\xc3\xa5 venstrebacken. Hans prestasjoner imponerte manager Sandro Salvioni, som senere benyttet Evra i begge posisjoner. Samme sesong ble han k\xc3\xa5ret til den beste venstrebacken i Ligue 2.\n_START_SECTION_\nMonaco\n_START_PARAGRAPH_\nEn av klubbene som lot seg imponere av den unge franskmannen var AS Monaco, og i 2002 hentet manager Didier Deschamps Evra til klubben for en ukjent sum. Han ble raskt et fast innslag i forsvaret, og i sin f\xc3\xb8rste sesong n\xc3\xa5dde Monaco finalen i Champions League hvor de til slutt tapte 3-0 mot Porto. Evras prestasjoner for Monaco f\xc3\xb8rte til at han etter hvert ble kalt opp til det franske landslaget i fotball.\n_START_SECTION_\nManchester United\n_START_PARAGRAPH_\nHan kom til Manchester United i januar 2006 for \xc2\xa35,5 millioner, og debuterte samme m\xc3\xa5ned i byderbyet mot Manchester City. Debuten var alt annet enn imponerende, og han ble byttet ut etter f\xc3\xb8rste omgang. Evra slet lenge med \xc3\xa5 tilpasse seg den engelske fotballen, men midtveis i 2006/2007-sesongen spilte han s\xc3\xa5 bra at han etter hvert etablerte seg som en fast f\xc3\xb8rstelagsspiller. _NEWLINE_I 2007/2008-sesongen var han en n\xc3\xb8kkelsspiller i forsvaret til United. Totalt spilte han 47 kamper denne sesongen, men scoret aldri. Den 12. juni skrev han under p\xc3\xa5 en fire\xc3\xa5rskontrakt for klubben._NEWLINE_Patrice Evra spilte samtlige av Manchester Uniteds 14 f\xc3\xb8rste kamper i 2008/2009-sesongen, men den 5. desember ble han ilagt en fire kampers karantene av det engelske fotballforbundet, FA, for \xc3\xa5 ha utvist upassende og voldelig oppf\xc3\xb8rsel mot Chelseas banemenn etter en kamp mot London-klubben \xc3\xa5ret f\xc3\xb8r.\n_START_SECTION_\nJuventus\n_START_PARAGRAPH_\n6. juni 2016 skrev han ny kontrakt med Juventus til 30. juni 2017.\n_START_SECTION_\nMarseille\n_START_PARAGRAPH_\n3. november 2017 fikk han sparken i Olympique de Marseille.\n_START_SECTION_\nLandslaget\n_START_PARAGRAPH_\nHan ble tatt ut i Frankrikes EM-tropp til EM i Frankrike 2016.'